Publication: Magyar Közlöny
Issue: MK-1998-100 (Year: 1998, Number: 100)
Era: 1990-2004
Section: a 18/1995. (VI. 6.) IKM rendelethez]
Paragraph Index: 783

2. Követelmények 2.1. Vállalkozói, munkajogi, szervezési és vezetési ismeretek alkalmazása Sikeres vezetői és vállalkozói tevékenység érdekében alkalmazás szintjén ismerni kell: — a jogi alapfogalmakat, — a gazdálkodás, vállalkozás személyi, tárgyi, piaci feltételeit, — számítógépes információs rendszer kialakításának és használatának követelményeit, — a munkavállaló, valamint a munkáltató jogait és kötelességeit, — a korszerű szervezési, irányítási, vezetési módszereket. Közreműködik a munkahelyén működő szakmai érdekképviseleti szervek munkájában, illetve igénybe veszi segítségüket a problémák megoldásában. 2.2. Gazdálkodási ismeretek Tudnia kell alkalmazni: — a legfontosabb gazdasági, pénzügyi fogalmakat, — a legfontosabb adójogszabályokat, — a piackutatás, költségelemzés, gazdálkodás módszereit, folyamatait, — a beruházások visszatérülési idejét befolyásoló tényezőket. Tudnia kell elkészíteni: — egyszerű költségszámításokat, számlákat. Értelmeznie kell: — számlaadatokat, pénzforgalmi előírásokat. 2.3. Kommunikációs ismeretek — Egy idegen nyelv legalább alapfokú ismerete. — Idegen nyelv alkalmazása a kommunikációban. — Idegen nyelv használata kiadványok, gépkönyvek értelmezésénél. — Legfontosabb szakszavak idegen nyelvű megfelelőjének ismerete. — Katalógusokban, szakmai anyagokban történő eligazodás elsajátítása. — Szakmai érintkezési formák ismerete. — Szakmai terminológiák helyes használata. — Szakmai megbeszélések lefolytatása. — Híradástechnikai, hírközlési, multimédiás berendezések kezelése. 2.4. Munkavédelmi és tűzvédelmi, biztonságtechnikai előírások ismerete, betartása és alkalmazása A biztonságos munkavégzés érdekében az általános munka- és tűzvédelmi, biztonságtechnikai előírásokon túlmenően, alkalmazás szintjén ismerni kell: — a munkahely kialakítására vonatkozó ergonómiai szempontokat, — a leggyakrabban előforduló baleseti veszélyeket, a megelőzés és elhárítás eszközeit, — a különböző munkafolyamatok végzése során leggyakrabban előforduló baleseti, tűzvédelmi veszélyeket, azok megelőzésének, elhárításának lehetőségeit. 2.5. Villamos dokumentációk összeállítása és felhasználása A különböző dokumentációk összeállítása és alkalmazása érdekében az alkalmazás szintjén ismerni kell: — a villamos ábrázolás szabályit, a szabványokat, — a felvételi vázlatkészítés szabályait, — a villamos-, irányítástechnikai műszerezési kapcsolási rajzok készítésének szabályait, az alkalmazott szabványos jelöléseket, — a villamosipari jelképek, a villamos- és irányítástechnikai ábrázolás alapjait, — a számítógéppel támogatott szerkesztői programok (CAD) használatát. A technológiai dokumentáció elkészítése és a meglévő dokumentációk értelmezése érdekében alkalmazás szintjén ismerni kell: — a technológiai dokumentációk tartalmát és fajtáit, — a gépkönyv összeállításának szabályait, — a technológiai dokumentációk elkészítését segítő számítógépes programok kezelését. 2.6. Elektrotechnikai ismeretek — Villamos alapfogalmak ismerete. — Lineáris egyenáramú hálózatok elemzési módszereinek elsajátítása. — Hálózatszámítási módszerek alkalmazása szinuszos hálózatok esetében. — Többfázisú hálózatok üzemviszonyai. 2.7. Méréstechnikai ismeretek — Az elméleti alapok és a villamos mennyiségek mérésére szolgáló műszerek ismerete. — Villamos mennyiségek mérésének módszerei. — Analóg és digitális elven működő mérőműszerek alkalmazása. — Mérési módszerek és eszközök kiválasztása, alkalmazása, a mérési eredmények kiértékelése. — A dokumentáció számítógépes elkészítésének ismerete. 2.8. Elektronikai ismeretek — Analóg és digitális áramkörök elméleti alapjainak ismerete. — Elektronikus alkatrészek típusainak, jellemzőinek, jelölésének elsajátítása. — Elektronikus és digitális alapáramkörök működésének ismerete, alkalmazása. — Hibrid áramkörök működésének ismerete, alkalmazása. 1998/100. szám 2.9. Automatizálási ismeretek — Az elméleti alapfogalmak és jelölések ismerete. — Mérésadatgyűjtő rendszerek kialakítása. — Vezérlések megvalósításához szükséges eszközök és módszerek ismerete. — Szabályozások megvalósításához szükséges eszközök és módszerek ismerete. 2.10. Villamos berendezések és készülékek ismerete — A villamos energetikai rendszerszemlélet elsajátítása. — A megfelelő energetikai rendszer megválasztása. — A villamos művek alkotóelemeinek feladatcentrikus megismerése (erőmű, hálózat). — A fogyasztók gazdaságos és biztonságos ellátásának kiválasztása, az áramszolgáltató és a fogyasztó közötti feladatok elvégzése. — Az együttműködő villamosenergia-rendszerek ismerete, előnyök és hátrányok figyelembevétele. — A villamosenergia-előállítás, és -átvitel gépeinek, készülékeinek és egyéb berendezéseinek ismerete, szükséges műszaki paramétereinek meghatározása (turbina, szinkron generátor, energetikai transzformátor, szabadvezeték, kábel, gyűjtősín, kapcsolóberendezések). — Különböző villamos fogyasztók megismerése, villamos hálózatra kapcsolásuk feltételeinek és következményeinek meghatározása (motoros, termikus fogyasztók és világítási fogyasztók). — Energia- és teljesítménygazdálkodás megvalósítása. — Energetikai biztonságtechnika elméleti lehetőségeinek ismerete, a gyakorlati megvalósítás elsajátítása. — A gépkönyvek átfogó tartalmi áttekintése. — A berendezések strukturális ismerete. — A biztonságos és balesetmentes működtetés feltételei. 2.11. Munkafolyamatok megtervezése és előkészítése a munka ellenőrzése a szakirányoknak megfelelően — Az általános technológiai eljárások ismerete. — Az áramköri rajzok megértése. — A katalógusok ismerete. 2.12. Villamos berendezések gyártása, üzembe helyezése, minőségbiztosítása, működtetése, műszaki állapotának felügyelete és karbantartása — A minőségügyi rendszerek működtetésének ismerete. — A környezetvédelmi, biztonságtechnikai előírások ismerete. 2.13. A korszerű folyamatirányítás eszközeinek kezelése és a számítógépes folyamatirányító programok alkalmazása — A rendszer átfogó ismerete. — Az operatív beavatkozások következményeinek ismerete. — A rendszer indítási és leállítási módjának ismerete. — A számítógépek alkalmazásának ismerete. 2.14. Számítástechnikai ismeretek — Korszerű hardver és szoftver eszközök használata. — Szöveges és grafikus operációs rendszerek felhasználói szintű használata. — Lokális és globális hálózatok használatának ismerete. — Információkeresés számítógépes hálózatokban (Internet ). — Igényes dokumentációk előállítása — korszerű szövegszerkesztő, táblázatkezelő rendszerek ismerete. — Adatbázis-kezelés, adatbázisok összekapcsolása szövegszerkesztő és táblázatkezelő rendszerekkel. — Multimédia alkalmazása és felhasználása. — Mérési eredmények feldolgozása alkalmazói programok segítségével. — Problémamegoldó gondolkodás fejlesztése feladatokon keresztül (programozási nyelvek használata). 2.15. Környezetvédelmi ismeretek A környezetszennyezés problémáinak ismerete (globális és helyi). — Környezetszennyező források ismerete. — A környezetvédelem jogi, gazdasági és műszaki vonatkozásainak ismerete. — A munkakörrel kapcsolatos környezetvédelmi előírások ismerete. — A környezetszennyezési problémák megoldási lehetőségeinek ismerete. — Környezetvédelmi berendezések ismerete. — Környezetvédelmi gépek üzemeltetése. 2.16. Záródolgozat készítéséhez szükséges ismeretek — Elméleti és gyakorlati ismeretek alapján egy komplex szakirányú feladat önálló megoldása, az informatikai, számítástechnikai eszközök, szolgáltatások alkalmazásával. — Problémafeltárás és megoldáskeresés szakirodalmi források felhasználásával. — Mérési-számítási módszer kidolgozása, a számítások elvégzése. — Műszaki dokumentáció készítése. IV. A szakképesítés vizsgáztatási követelményei

Source: https://magyarkozlony.hu/hivatalos-lapok/909a5953c3c2805a320f6682c6e0e5d6d0dc7761/dokumentumok/0b3a67bf69ffa05ccdd109a2e066c7ae3cc2fa70/letoltes